RÅDETS FÆLLES HOLDNING (EF) Nr. 3/2009

fastlagt af Rådet den 20. november 2008

med henblik på vedtagelse af Europa-Parlamentets og Rådets forordning (EF) nr. …/2009 af … om statistik over plantebeskyttelsesmidler

(EØS-relevant tekst)

(2009/C 38 E/01)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 285, stk. 1,

under henvisning til forslag fra Kommissionen,

under henvisning til udtalelse fra Det Europæiske Økonomiske og Sociale Udvalg (1),

efter høring af Regionsudvalget, og

i henhold til fremgangsmåden i traktatens artikel 251 (2), og

ud fra følgende betragtninger:

I Europa-Parlamentets og Rådets afgørelse nr. 1600/2002/EF af 22. juli 2002 om fastlæggelse af Fællesskabets sjette miljøhandlingsprogram (3) erkendes det, at virkningerne af pesticider for sundheden og miljøet, især virkningerne af plantebeskyttelsesmidler, der anvendes i landbruget, skal begrænses yderligere. Afgørelsen betoner behovet for en mere bæredygtig anvendelse af pesticider og slår til lyd for en betydelig samlet nedsættelse af risiciene og af pesticidanvendelsen, der dog skal være forenelig med den nødvendige afgrødebeskyttelse.

Kommissionen erkender i sin meddelelse til Rådet, Europa-Parlamentet og Det Europæiske Økonomiske og Sociale Udvalg »Mod en tematisk strategi for bæredygtig anvendelse af pesticider« behovet for detaljerede, harmoniserede og ajourførte statistikker over afsætning og anvendelse af pesticider i Fællesskabet. Disse statistikker er nødvendige for at kunne vurdere Den Europæiske Unions politikker for bæredygtig udvikling og udarbejde relevante indikatorer for de sundheds- og miljørisici, der er forbundet med anvendelsen af pesticider.

Det er meget vigtigt at råde over harmoniserede og sammenlignelige EF-statistikker over afsætning og anvendelse af pesticider for at kunne udforme og overvåge Fællesskabets lovgivning og politikker som led i den tematiske strategi for bæredygtig anvendelse af pesticider.

Da virkningerne af Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter (4) først vil blive synlige et godt stykke tid efter 2006, når den første evaluering af aktivstoffer til brug i biocidholdige produkter afsluttes, har hverken Kommissionen eller de fleste medlemsstater i øjeblikket tilstrækkelig viden eller erfaring til at foreslå yderligere foranstaltninger på biocidområdet. Anvendelsesområdet for denne forordning bør derfor begrænses til de plantebeskyttelsesmidler, der er omfattet af Europa-Parlamentets og Rådets forordning (EF) nr. …/2009 af … om markedsføring af plantebeskyttelsesmidler (5) , for hvilke man allerede har stor erfaring med dataindsamling.

Kommissionens mangeårige erfaringer med indsamling af data om afsætning og anvendelse af plantebeskyttelsesmidler har vist, at der er behov for en harmoniseret metodologi til indsamling af statistiske oplysninger på fællesskabsplan både på omsætningsstadiet og hos brugerne. Da målet i henhold til målsætningerne i den tematiske strategi for bæredygtig anvendelse af pesticider er at udarbejde nøjagtige risikoindikatorer, skal de statistiske oplysninger desuden opdeles efter aktivstoffer.

Blandt de forskellige alternative muligheder for dataindsamling, der blev evalueret i konsekvensanalysen af den tematiske strategi for bæredygtig anvendelse af pesticider, blev obligatorisk dataindsamling anbefalet som den bedste løsning, fordi den vil gøre det muligt at udarbejde nøjagtige og pålidelige data om omsætning og anvendelse af plantebeskyttelsesmidler hurtigt og omkostningseffektivt.

Rådets forordning (EF) nr. 322/97 af 17. februar 1997 om EF-statistikker (6) udgør referencerammen for bestemmelserne i denne forordning. Den kræver bl.a., at udarbejdelsen af statistikker skal være karakteriseret ved upartiskhed, pålidelighed, relevans,, omkostningseffektivitet, statistisk fortrolighed samt gennemsigtighed.

Fremsendelse af fortrolige statistiske oplysninger er underlagt bestemmelserne i forordning (EF) nr. 322/97 og Rådets forordning (Euratom, EØF) nr. 1588/90 af 11. juni 1990 om fremsendelse af fortrolige statistiske oplysninger til De Europæiske Fællesskabers Statistiske Kontor (7) . Hvis de foranstaltninger, der træffes, er i overensstemmelse med disse forordninger, er der sikkerhed for, at fortrolige data beskyttes fysisk og logisk, og at der ikke sker uretmæssig videregivelse og anvendelse i ikke-statistisk øjemed, når EF-statistikker bliver udarbejdet og formidlet.

For at sikre sammenlignelige resultater bør statistikkerne over plantebeskyttelsesmidler udarbejdes med en bestemt opdeling, i en hensigtsmæssig form og inden for en bestemt frist efter udløbet af et referenceår, jf. bilagene til denne forordning.

Kommissionen bør navnlig tillægges beføjelse til at definere det område, der behandles, og til at tilpasse bilag III. Da der er tale om generelle foranstaltninger, der har til formål at ændre ikke-væsentlige bestemmelser i denne forordning, herunder ved at supplere den med nye ikke-væsentlige bestemmelser, skal foranstaltningerne vedtages efter forskriftsproceduren med kontrol, jf. artikel 5a i afgørelse 1999/468/EF.

Målet for denne forordning, nemlig fastlæggelse af en fælles ramme for systematisk udarbejdelse af fællesskabsstatistikker om omsætning og anvendelse af plantebeskyttelsesmidler, kan ikke i tilstrækkelig grad opfyldes af medlemsstaterne og kan derfor bedre nås på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne forordning ikke ud over, hvad der er nødvendigt for at nå dette mål.

UDSTEDT FØLGENDE FORORDNING:

Artikel 1

Genstand, anvendelsesområde og mål

1. Ved denne forordning fastsættes der fælles regler for systematisk udarbejdelse af EF-statistikker over omsætning og anvendelse af plantebeskyttelsesmidler.

2. Statistikkerne vedrører

3. Statistikkerne skal navnlig sammen med andre relevante data opfylde formålene med artikel 14 i Europa-Parlamentets og Rådets direktiv 2009/…/EF af … om en ramme for Fællesskabets indsats for en bæredygtig anvendelse af pesticider (5).

Artikel 2

Definitioner

I denne forordning forstås ved:

»landbrugsmæssig anvendelse«: enhver form for anvendelse af et plantebeskyttelsesmiddel, direkte eller indirekte i forbindelse med produktion af planteprodukter som led i en landbrugsbedrifts økonomiske aktivitet

Artikel 3

Indsamling, fremsendelse og bearbejdning af data

1. Medlemsstaterne indsamler de oplysninger, som er nødvendige for at kunne opfylde kravene i bilag I og II, ved hjælp af:

forpligtelser for professionelle brugere baseret på journaler over anvendelsen af plantebeskyttelsesmidler, navnlig forpligtelser i medfør af artikel 67 i forordning (EF) nr. …/2009

2. Medlemsstaterne fremsender de statistiske resultater, herunder fortrolige data, til Kommissionen (Eurostat) efter den tidsplan og med den hyppighed, der er fastlagt i bilag I og II. Dataene opstilles efter klassificeringen i bilag III.

3. Medlemsstaterne fremsender dataene elektronisk i et egnet teknisk format, der vedtages af Kommissionen (Eurostat) efter forskriftsproceduren i artikel 6, stk. 2.

4. Af hensyn til fortroligheden aggregerer Kommissionen (Eurostat) dataene efter kemisk gruppe eller produktkategori forud for offentliggørelsen, jf. bilag III, under behørig hensyntagen til beskyttelsen af fortrolige oplysninger i de enkelte medlemsstater. I overensstemmelse med artikel 15 i forordning (EF) nr. 322/97 anvender de nationale myndigheder og Kommissionen (Eurostat) udelukkende de fortrolige oplysninger til statistiske formål.

Artikel 4

Kvalitetsvurdering

1. I denne forordning finder følgende kvalitetsvurderingskriterier anvendelse på data, der skal indberettes:

»punktlighed«: vedrører tidsrummet mellem datoen for offentliggørelse af dataene og den dato, hvor de skulle have været offentliggjort

2. Medlemsstaterne forelægger Kommissionen (Eurostat) rapporter om kvaliteten af de indberettede data, jf. bilag I og II. Kommissionen (Eurostat) vurderer kvaliteten af de indberettede data.

Artikel 5

Gennemførelsesforanstaltninger

1. Kommissionen vedtager det egnede tekniske format til fremsendelse af dataene efter forskriftsproceduren i artikel 6, stk. 2.

2. Kommissionen vedtager definitionen af »behandlet område« som omhandlet i bilag II, afsnit 2. Denne foranstaltning, der har til formål at ændre ikke-væsentlige bestemmelser i denne forordning ved at supplere den, vedtages efter forskriftsproceduren med kontrol i artikel 6, stk. 3.

3. Kommissionen kan ændre den harmoniserede klassificering af stoffer som defineret i bilag III for at tilpasse den til ændringer i den liste over aktive stoffer, der vedtages efter artikel 78, stk. 3, i forordning (EF) nr. …/2009. Disse foranstaltninger, der har til formål at ændre ikke-væsentlige bestemmelser i denne forordning, vedtages efter forskriftsproceduren med kontrol i artikel 6, stk. 3.

Artikel 6

Udvalgsprocedure

1. Kommissionen bistås af Udvalget for det Statistiske Program.

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF, fastsættes til tre måneder.

3. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF, jf. dennes artikel 8.

Artikel 7

Rapport

Kommissionen forelægger hvert femte år Europa-Parlamentet og Rådet en rapport om gennemførelsen af denne forordning. Denne rapport skal navnlig indeholde en evaluering af kvaliteten af de indberettede data, jf. artikel 4, af byrden for virksomhederne, landbrugsbedrifterne og de nationale forvaltninger og af de statistiske oplysningers anvendelighed i forbindelse med den tematiske strategi for bæredygtig anvendelse af pesticider, navnlig for så vidt angår de i artikel 1 nævnte mål. Den skal om nødvendigt indeholde forslag til en yderligere forbedring af datakvaliteten og aflastning af virksomheder, landbrugsbedrifter og nationale forvaltninger.

Den første rapport indsendes senest den 1. januar … (10).

Artikel 7

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

(1) EUT C 256 af 27.10.2007, s. 86.

(2) Europa-Parlamentets udtalelse af 12. marts 2008 (endnu ikke offentliggjort i EUT) og Rådets fælles holdning af 20. november 2008 og Europa-Parlamentets holdning af … (endnu ikke offentliggjort i EUT).

(3) EUT L 242 af 10.9.2002, s. 1.

(4) EFT L 123 af 24.4.1998, s. 1.

(5) EUT L …

(6) EFT L 52 af 22.2.1997, s. 1.

(7) EFT L 151 af 15.6.1990, s. 1.

(8) EFT L 184 af 17.7.1999, s. 23.

(9) EFT L 181 af 28.6.1989, s. 47.

(10) Otte år efter året for denne forordnings vedtagelse.

Statistikkerne skal dække de stoffer, der er anført i bilag III, som er indeholdt i de plantebeskyttelsesmidler, der bringes i omsætning i medlemsstaterne. Der skal udvises særlig påpasselighed for at undgå dobbelttælling i tilfælde af en ny præsentation af produktet eller overdragelse af en godkendelse mellem godkendelsens indehavere.

et skøn over de omfattede afgrøders relative betydning i forhold til den samlede mængde plantebeskyttelsesmidler, der er anvendt

Medlemsstaterne kan frit vælge referenceperioden inden for den pågældende femårsperiode. Der kan vælges forskellige referenceperioder for hver udvalgt afgrøde.

Medlemsstaterne udarbejder for hver femårsperiode statistikker over anvendelsen af plantebeskyttelsesmidler på hver af de udvalgte afgrøder i en referenceperiode, jf. afsnit 4.

RÅDETS BEGRUNDELSE

I. INDLEDNING

Den 12. december 2006 forelagde Kommissionen Rådet et forslag (1) til forordning om statistik over plantebeskyttelsesmidler, der bygger på EF-traktatens artikel 285, stk. 1.

Europa-Parlamentet afgav førstebehandlingsudtalelse i marts 2008 (jf. dok. 7412/08).

Det Europæiske Økonomiske og Sociale Udvalg afgav udtalelse i juli 2007 (2). Regionsudvalget besluttede i juni 2007, at det ikke ville afgive udtalelse.

Den 20. november 2008 vedtog Rådet sin fælles holdning i overensstemmelse med EF-traktatens artikel 251.

II. FORMÅL

Formålet med dette forslag er at sikre, at der indsamles sammenlignelige statistiske data i alle medlemsstater, således at det bliver muligt sammen med andre relevante data at beregne harmoniserede risikoindikatorer.

Det fastsætter især harmoniserede regler for indsamling og formidling af data om omsætning og anvendelse af plantebeskyttelsesmidler. Det indeholder også anvisninger til medlemsstaterne om regelmæssig indsamling af data, om hvordan der skal indsamles data, og om hvordan dataene skal fremsendes til Kommissionen.

III. ANALYSE AF DEN FÆLLES HOLDNING

1. Generelle bemærkninger

Ved førstebehandlingen den 12. marts 2008 vedtog Europa-Parlamentet 26 ændringer. I sin fælles holdning tog Rådet hensyn til 5 ændringer. Blandt disse er ændring 5 blevet indarbejdet i sin helhed, mens ændring 10, 13, 18 og 32 er blevet accepteret i ånden eller delvis indarbejdet.

Den fælles holdning indeholder også andre ændringer end dem, Europa-Parlamentet har foreslået; de imødekommer nogle af de betænkeligheder, som medlemsstaterne har givet udtryk for under forhandlingerne.

Der er også foretaget en række tekniske og redaktionelle ændringer for at definere anvendelsesområdet for nogle af bestemmelserne, gøre forordningens affattelse tydeligere og garantere retssikkerheden eller også for at gøre det mere konsekvent i forhold til andre fællesskabsinstrumenter.

2. Specifikke bemærkninger

— Udvidelse af forordningens anvendelsesområde

Rådet accepterede ikke ændring 1, 6, 7, 8, 12, 15, 21 og 26, da det efter dets opfattelse ville betyde store byrder for respondenter og administrationer, hvis anvendelsesområdet blev udvidet ud over afsætning og anvendelse.

— Medtagelse af biocider

Ændring 11, 12, 22, 33 og 34 blev ikke accepteret af Rådet, da den viden og de erfaringer, der findes med hensyn til biocider, stadig er begrænset, og da virkningen er ukendt, fordi sektoren er under udvikling.

— Valg af datakilder

Ændring 14

Det ville være en dyr og besværlig procedure at kræve, at Kommissionen skal godkende metoderne. Det er medlemsstaterne, der i overensstemmelse med subsidiaritetsprincippet skal vælge dataindsamlingsmetoder eller datakilder.

— Evaluering af data, der er indsamlet af en kvalificeret ekspertgruppe

Ændring 31

Rådet kan ikke acceptere en sådan evaluering, da den går ud over formålet med forordningen.

— Tilpasning af listen over stoffer på et regelmæssigt grundlag og i lyset af den igangværende gennemgang af aktivstoffer

Ændring 19

Dette forslag kan føre til en unødvendig forøgelse af den administrative byrde.

— Tavshedspligt

Ændring 16, 25 og 30

Kommissionen har pligt til at træffe alle nødvendige foranstaltninger til at sikre beskyttelsen af de fortrolige data, som medlemsstaterne fremsender, således som det er fastsat i forordning (EF) nr. 322/97. Der er derfor ikke noget behov for at indføre nye bestemmelser eller henvisninger i så henseende.

— Årlig indberetningspligt vedrørende mængder af plantebeskyttelsesmidler

Ændring 15 og 23

Forordningen fastsætter, at medlemsstaterne har pligt til at fremsende de krævede statistikker til Kommissionen. Medlemsstaterne vælger de dataindsamlingsmetoder eller datakilder, de finder mest hensigtsmæssige. Pligten til at indberette mængderne af de plantebeskyttelsesmidler, der produceres, importeres eller eksporteres, skal drøftes inden for rammerne af forordningen om omsætning af plantebeskyttelsesmidler.

— Offentliggørelse af data

Ændring 25 og 28

Rådet kan ikke acceptere, at der i denne særlige forordning indføres en pligt for medlemsstaterne til at offentliggøre statistikker. Forordningen fastsætter, at medlemsstaterne har pligt til at indsamle de nødvendige data og fremsende de statistiske resultater til Kommissionen.

— Definitioner

Definitionerne er blevet ændret for at tage hensyn til og tilpasse dem til definitionerne i forordningen vedrørende omsætning af plantebeskyttelsesmidler.

— Ledende principper

Præcision er ikke nævnt blandt de principper, der skal ligge til grund for EF-statistikkerne i henhold til forordning (EF) nr. 322/97, som der er henvist til i betragtning 8. Rådet kan derfor ikke acceptere ændring 3. Rådet har dog medtaget dette princip blandt kvalitetskriterierne i artikel 4.

— Henvisning til forordning (EF) nr. 322/97 og forordning (EF) nr. 1588/90

Der er indført en ny betragtning 8 for at præcisere den ramme, inden for hvilken fremsendelsen af data skal foretages, og for at minde om, hvordan dataenes fortrolighed sikres.

— Mål

Rådet kan acceptere, at der i artikel 1 henvises til artikel 14 i direktivet om bæredygtig anvendelse af pesticider. Rådet kan imidlertid ikke acceptere, at formålet med forordningen skulle være at gennemføre og evaluere temastrategien for bæredygtig anvendelse af pesticider, som foreslået af Europa-Parlamentet i ændring 10.

— Kvalitetsvurdering

Rådet har indsat en artikel om kvalitetsvurdering (artikel 4). Kvalitetsvurderingskriterier er allerede blevet indarbejdet på andre statistiske områder såsom Europa-Parlamentets og Rådets forordninger om folke- og boligtællinger, om statistikker over husdyrbestande og kødproduktion, om energistatistik og om ledige stillinger i Fællesskabet.

— Gennemførelsesforanstaltninger

Da den artikel, som Rådet har indsat om kvalitetsvurdering, er helt specifik, er henvisningen til forskriftprocedurer for kvalitetsrapporterne og indberetningsforanstaltningerne udgået. Endvidere er definitionen af »behandlet område« flyttet fra bilag II til artikel 5, og Kommissionens mulighed for at ændre den harmoniserede klassificering er også blevet flyttet fra bilag III til artikel 5.

— Bilag II, afsnit 1, dækning

Rådet har foretrukket at give medlemsstaterne en stor skønsmargen for udvælgelse af, hvilke afgrøder der skal være dækket. Rapporten om gennemførelsen af denne forordning i henhold til artikel 7 vil være en anledning til at vurdere, om det er nødvendigt at ændre udvælgelsen af afgrøder.

IV. KONKLUSION

Rådet finder, at den fælles holdning udgør en afbalanceret og realistisk løsning på en række betænkeligheder med hensyn til dette første tiltag til at indsamle sammenlignelige data om plantebeskyttelsesmidler. Rådet ser frem til en konstruktiv debat med Europa-Parlamentet med henblik på at nå frem til en brugbar aftale om forordningen.

(1) EUT C 126 af 7.6.2007, s. 5.

(2) EUT C 256 af 27.10.2007, s. 86.